Vita:Prónay Pál

message: Véleményem szerint itt eléggé sérül a semleges nézőpont elve, tekintve, hogy túlzottan sugalmazza a cikk, hogy Prónay egy fasiszta gazember volt, ami ha nagyrészt igaz is de nem teljesen. Talán jobb lenne egy kicsit kevésbé elfogultan megfogalmazni.
A nyugat-magyarországi felkelés pedig nem volt "úgynevezett". Véleményem szerint ez a XX.századi magyar történelem második olyan eseménye, melyre büszkék lehetünk (az első az '56-os forradalom). Szabi237
Nem baloldali érzelmű embereket végeztetett ki, hanem azokat a gyilkos kommunistákat, akik a magyar jogállam fegyveres megsemmisítésére összefogtak.
Ne itt dícsérgessünk fasisztákat. Pláne nem anonim módon. Van arra éppen elég förtelmes fórum. OsvátA. 2005. június 10., 11:22 (CEST)
Nem ugyanaz? Fülöp
replies: text: Kedves Fülöp, embert ölni annyi, mint embert ölni. A jogállam pedig annyi, hogy nem önbíráskodhat senki sem, még ha egyeseknek ez tetszetős is.--Linkoman 2005. június 10., 13:10
Kedves 195.56.91.94!
Utólagos engedelmeddel pontosítottam az irományod következő két szakaszát:
*a Szamuely-vezette Lenin-fiúk gyilkosságait megbosszulva helyett a Szamuely Tibor vezette Lenin-fiúk által elkövetett gyilkosságok „megbosszulásának” céljával
*a baloldali érzelmű, főleg volt tanácsköztársasági funkcionárius embereket - a dőlt betűs részt kivettem. Ha elfogulatlan és hiteles bizonyítékod van arra, hogy a fehérterror áldozatainak többsége tanácsköztársasági funkcionárius volt, akkor természetesen igazad van; de van egy olyan sejtésem, hogy nincs neked ilyen. (Arról a két emberről, akit én név szerint ismerek a fehérterror áldozatai közül, biztosan tudom, hogy nem voltak azok; a többi ezer persze még lehetett, de egy ilyen állítás azért mégiscsak hiteles bizonyítékot igényel.)
Egyébként nem szándékozom résztvenni politikai vagy világnézeti vitákban itt a Wikipédián, de ezeket szükségesnek tartottam kijavítani. ND 2005. június 25., 23:27 (CEST)

text: A többi ezret ugye úgy érted, hogy többi ötven (Böhm Vilmos volt hadügyi népbiztos többezres becsléseit ne vegyük már készpénznek)? Telitalálat Felügyelő 2005. június 25., 23:34 (CEST)
replies: text: :Számokban ne vitatkozzunk, akinek jólesik, az „ezer” helyére képzeljen egy x-et, annak a helyére meg helyettesítse az általa jónak tartott számot :-) (Egyébként a történelemkönyvek ezer körülire teszik, de nem vagyok történész és jelen se voltam az eseményen, hál'Istennek.) ND 2005. június 25., 23:39 (CEST)

text: Az ezer körüli az én ismereteim között 250 és 500 közötti, de egyébként forrástól függ, valóban; és a számok tényleg ingadozóak. Hasonlóan más számokhoz :-)) Telitalálat Felügyelő 2005. június 25., 23:41 (CEST)
Kedves ND!
A Szamuely javításod nagyon árnyalt, ennélfogva nincs különösebb hozzáfűzni valóm. Mindazonáltal csaknem 25 éve éppen a Tanácsköztársaság és a nyugatmagyarországi felkelés feldolgozásával foglalkozom. Ennek kapcsán meglehetősen sok hiteles forrásom van. Ezek pedig csakugyan azt bizonyítják, hogy elsősorban a Tanácsköztársaság funkcionáriusait keresték és végezték ki. Ebben pedig ráadásul még csak nem is Prónay különítménye volt a legradikálisabb, hanem a Héjjas-testvéreké. Az, hogy az általad név szerint ismert két áldozat nem volt az, nos, ez a kettő - véleményem szerint - az összes áldozat számát tekintve meglehetősen kevés. Akár 50 akár 500 a számuk. (A magam részéről nagyon sajnálom, hogy éppen Szamuelyt nem kapták el.) Ha pedig az ismert dokumentumokra gondolsz, ez esetben pedig nem lehetne fehérterrornak minősíteni a történteket, mivel bizonyító erejű dokumentumként csak a "Bibó Dénes Tab községben akaszt" elnevezésű fényképet ismerjük.
A fent említetteken kívül volt szerencsém egy volt nyugatmagyarországi felkelő hagyatékában olvasni sokmindent. Még a feltehető elfogultságát is figyelembe véve igaz a tanácsköztársasági funkcionárius meghatározás az áldozatok többségére. Többek között ezek miatt a megtorlások miatt olyan ritkák a tanácsköztársaság uralma alatt készült olyan fényképek, amelyeken a funkcionáriusok láthatók.
Így aztán szerintem meggondolatlanság látatlanban feltételezned olyat, hogy ne rendelkeznék dokumentumokkal.
2005. június 26. 00:20. D.A.
Na vigyázzunk. Az itt "funkcionáriusok"-nak nevezett réteg nagyobbrészt a tanácsi (tehát helyi) választásokon megválasztott embereket tartalmazza. Kope 2005. június 26., 08:19 (CEST)
Egyetértek. Olvasva Prónay levelezésének néhány meg nem jelent darabját, egyáltalán nem volt olyan fasiszta gazember, mint amilyennek ezen a lapon rendszeresen visszaállítják. Kétségtelen, hogy jobboldali érzelmű ember volt. Mindazonáltal főként neki köszönhető, hogy a soproni népszavazás Magyarországnak kedvezett.
Örülnék, ha valaki (célszerűen, aki azt beírta) megosztaná velünk a forrást, miszerint Ostenburg-Moravek és Prónay alapította volna a Magyar Fasiszta Pártot (ismereteim szerint az Országos szó nem szerepelt a nevükben).
Azt ugyanis Ullein Ferenc (máshol Ulain) és Bartha Alfonz alapította az eddig számomra hitelesnek tűnő Hadtörténeti Levéltári források szerint. 1984-ben volt alkalmam hónapokat tölteni ezen anyagok tanulmányozásával. (2009. X. 18. D. A.)

text: Anélkül, hogy tartalmilag bele óhajtanék szólni a vitába, pusztán formális logikai alapon megemlíteném, hogy a soproni népszavazás kikényszerítése vagy befolyásolása nem alkalmas arra, hogy valakiről ez alapján meg lehessen állapítani, hogy "olyan fasiszta gazember"-e. Mert ha így lenne, akkor abból az következne, hogy a fasiszták nem bánták az ország területének csökkenését. Pedig igen. --Bitman vita 2009. október 18., 10:16 (CEST)
Megdöbbentő volt 2020-ban ennyire marxista szócikket olvasni. Ez a faszistázás a vitalapon már érthetővé teszi ennek a remekműbek a hátterét. (Csak azt kerestem, kiről van elnevezve a romhányi kilátó. Már várom, ahogy felgyújtják a BLM-esek. : ) Capras Dávid vita 2020. augusztus 9., 21:29 (CEST)
thread_title:  Semlegesség 

message: Prónay Pál legénysége végzett a fiatal, marcali plébánossal is mégpedig oly módon, amelyet a kora középkorban alkalmaztak, bizonyítottan súlyos vétségeket elkövető, visszaeső bűnösökkel szemben. Ők egy katolikus papot végeztek ki, akinek annyi bűne volt, hogy a szószékről elítélte a háborút és támogatta a földosztást. Simon Józsefet miután elfogták, borotvával  lenyúzták a bőrét _a testének azon részein ahol a szent olajjal felkenték_, szemeit kiszúrták..és ló után kötve addig vonszolták, amíg meg nem halt. A kínzások idején Prónay nem volt jelen, megpróbálták értesíteni, de már késő volt. Ha viszont olyan felkészítést kaptak a katonák, hogy ezt meg merték tenni, az parancsnok bűne is. Szobrász1950 vita 2018. október 25., 18:22 (CEST)
thread_title:  Prónay Pál